OpenLLM-France/wikimedia huggingface dataset:
# Luciano Frosini

Luciano Frosini (La Rotta di Pontedera, Toscana, 14 de desembre de 1927 - Follonica, 16 de juny de 2017) va ser un ciclista italià, que fou professional entre 1949 i 1956. La principal victòria com a professional fou una etapa al Giro d'Itàlia de 1951.

## Palmarès

* 1948
** 1r al Giro del Casentino
** 1r a la Florència-Viareggio
** Vencedor d'una etapa al Giro de la Pulla i Lucania
* 1949
** 1r al Giro del Lazio
* 1950
** 1r al Trofeo dell'U.V.I.
** 1r al Circuit de Ceprano
* 1951
** Vencedor d'una etapa al Giro d'Itàlia
* 1954
** Vencedor d'una etapa al Tour d'Europa

### Resultats al Giro d'Itàlia

* 1949. 53è de la classificació general
* 1950. Abandona
* 1951. 56è de la classificació general. Vencedor d'una etapa
* 1952. 51è de la classificació general
* 1953. 49è de la classificació general
* 1954. Abandona

## Referències

* ↑ «Addio all'ex ciclista del Giro d'Italia». quinewsvaldera. [Consulta: 18 juny 2017].

## Enllaços externs

* Fitxa de Luciano Frosini a sitiodeciclismo.net
* Fitxa de Luciano Frosini a museociclismo.it
# 1551
## Esdeveniments

* Els otomans s'apoderen de la ciutat de Trípoli, a l'actual Líbia, aleshores ocupada pels cavallers de Malta des de 1530.
* Aparició del billar a Itàlia
* Prohibició de l'esclavitud dels pobles indígenes d'Amèrica com a tribut al Virregnat de Nova Espanya.

## Naixements

* Lieja, Principat de Lieja: Jean Curtius, industrial i negociant d'armes liegès establert a Espanya

## Referències

* ↑ Martínez Baracs, Rodrigo. Convivencia y utopía: El gobierno indio y español de la ciudad de Mechuacan, 1521-1580 (en castellà). Fondo de Cultura Economica, 2021, p. 315. ISBN 9786071643940.
# Update (SQL)

Una sentència UPDATE en llenguatge SQL és capaç de modificar un o més registres d'una taula. Aquesta acció s'aplicarà en totes les files de la taula o en cas d'especificar-se la clàusula Where (SQL), al subconjunt de files que compleixin la condició especificada en la clàusula. Per poder modificar satisfactòriament la base de dades amb l'UPDATE, l'usuari ha de disposar de privilegis de modificació UPDATE de la taula o la columna en qüestió i el valor a modificar no ha d'entrar en conflicte amb cap restricció aplicable del tipus clau primària, index Unique, restricció CHECK o restricció NOT NULL.
La sentència UPDATE té l'estructura següent: UPDATE nom_taula SET nom_camp = "valor", nom_camp = "valor2" WHERE [predicat]
En algunes bases de dades, com PostgreSQLm, si s'utilitza la clàusula FROM aquesta actua fent una unió entre la taula destí (a modificar) i la taula mencionada a la clàusula FROM, i llavors cada fila resultats de la join representarà una operació update a la taula destí. Quan s'utilitza FROM, hom hauria d'assegurar-se que la JOIN produeix com a màxim una fila resultant per cada fila a modificar. En altres paraules, una fila destí no s'hauria d'emparellar a més d'una fila de l'altra taula o altres taules. Si ho fa, llavors només una de les files unides serà utilitzada en la modificació de la fila de destinació, però no es podrà predir fàcilment quina serà. Donada aquesta indeterminació, és més segur utilitzar subconsultes per referenciar a d'altres, encara que sovint més complex de llegir i més lent que utilitzant una JOIN.

## Exemples

Guarda '1' en el camp C1 de la taula T en aquelles files on el valor del camp C2 és el caràcter "a".
En la taula T es modifica el valor del camp C1 per 9 i el del C3 per 4 en totes aquelles files on el valor del camp C2 sigui el caràcter "a".
Incrementa el valor del camp C1 en 1 si el valor del camp C2 és "a".
S'afegeix al davant la cadena "text" davant del valor anterior del camp C1 si el valor del camp C2 és "a".
Actualitza el valor de la camp C1 de la taula T1 a 2, només si el valor de la camp C2 es troba en la subllista de valors de la camp C3 de la taula T2 que tinguin el camp C4 igual a 0.
Aquest és un exemple on s'actualitzen múltiples camps en una única sentència update:

## Referències

* ↑ http://dev.mysql.com/doc/refman/5.0/en/update.html simplified from this page
* ↑ http://www.postgresql.org/docs/8.1/static/sql-update.html
Viccionari
# Llei del Tercer Canal de Televisió

La Llei del Tercer Canal de Televisió (Llei 46/1983) autoritzà al govern espanyol a prendre les mesures necessàries per obrir un tercer canal de televisió de titularitat estatal i concedir a cada comunitat autònoma la possibilitat de gestionar-lo, segons els termes marcats en els seus respectius estatuts d'autonomia i en l'Estatut de la Ràdio i la Televisió (ERT). Mesos abans de la legislació espanyola, el Parlament de Catalunya va aprovar la llei 10/1983, de 30 de maig, de creació de l'Ens Públic Corporació Catalana de Ràdio i Televisió de la Generalitat de Catalunya. La creació i desplegament de la CCRT va ser, de fet, un dels eixos estratègics del govern de Jordi Pujol, que el gener de 1980 va declarar: «el tercer canal podia convertir-se, si volem, en un instrument molt important de recatalanització. A això cal dedicar un esforç prioritari». La llei espanyola seria qualificada d'intervencionista per part de diversos polítics autonòmics per les limitacions que fixa sobre la xarxa i els sistemes de transmissió, sobre els continguts i sobre la seva participació en organismes internacionals, com la Unió Europea de Radiodifusió.

## Referències

* ↑ Colom, Ramon. La indústria de la televisió. UOC, 2006, p. 70. ISBN 978-84-9788-514-0.
* 1 2 3 Guimerà Orts, Josep Àngel. «La Corporació Catalana de Ràdio i Televisió: una institució estratègica». A: Les polítiques de mitjans de comunicació durant els governs de Jordi Pujol. Proa, 2014. ISBN 978-84-7588-497-4.

## Enllaços externs

* Llei 46/1983, de 26 de desembre, reguladora del tercer canal de televisió (castellà)
# Cantó de Quarré-les-Tombes

El cantó de Quarré-les-Tombes és un cantó francès del departament del Yonne, situat al districte d'Avallon. Té 7 municipis i el cap és Quarré-les-Tombes.

## Municipis

* Beauvilliers
* Bussières
* Chastellux-sur-Cure
* Quarré-les-Tombes
* Saint-Brancher
* Saint-Germain-des-Champs
* Saint-Léger-Vauban

## Història

Llista dels consellers generals successius :
| Data d'elecció | Identitat | Partit |
| 1945-1965 | Georges Truchot | Divers gauche, després divers droite |
| 1965-1992 | Jean Chamant | RI, després UDF, després RPR |
| 1992-1998 | Georges Huguet | Divers droite |
| 1998-2004 | Danièle Roy | Divers droite |
| 2004- | Dominique Hudry | Divers droite |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2010 |
| 3.490 | 3.073 | 2.642 | 2.379 | 2.215 | 2.211 | 2.221 |
| A partir de 1990: Població sense dobles comptes |||||||
# IEC (desambiguació)

«IEC» té aquests significats:
* Institut d'Estudis Catalans
* Comissió Electrotècnica Internacional (International Electrotechnical Commission)
* El Comitè Executiu Internacional (International Executive Committee) de la III Internacional
* Cromatografia de bescanvi iònic (Ion Exchange Chromatography)
* Congrés eucarístic internacional (International Eucharistic Congress)
# Luciano Germán Vella

Luciano Vella (Rosario, 13 d'abril de 1981) és un futbolista argentí, que ocupa la posició de defensa.
Comença a destacar a Newell's Old Boys, on disputa 110 partits entre 2002 i 2005. A l'any següent dona el salt a Europa per militar al Cadis CF, amb qui juga a la primera divisió espanyola. El 2008, el Cádiz el cedeix a un conjunt argentí, el Velez Sarsfield.
Després una breu estada al romanès Rapid de Bucarest, el 2009 s'integra a les files de l'Independiente.
# 155

* Aquest article tracta sobre l'any de l'època d.C.. Vegeu-ne altres significats a «Article 155 de la Constitució espanyola de 1978».

## Esdeveniments

* Antoní Pius comença una nova guerra contra l'Imperi Part.
* Anicet és elegit papa després del Papa Pius I.
* Roma diu que, tot i que no ser reconeguda com una religió oficial, el judaïsme serà tolerat.
* Per retornar la pau entre jueus i romans, Antoninus relegalitza la circumcisió.
* Els romans comencen a abandonar el Mur d'Adrià.
* Primer any de l'era Yongshou a la Dinastia Han.
* Desacord entre els bisbes cristians en referència a la data de la Setmana Santa.

## Naixements

* Cao Cao, darrer canciller de la Dinastia Han (m. 220)
* Li Yan (m. 234)
* Sun Jian, governador de Changsha (m. 191)
* Yuan Shu, germanastre de Yuan Shao (m. 199)
* Zhang Miao, prefecte de Chenliu (m. 195)

## Necrològiques

* Papa Pius I.
* Sant Policarpi de Smyrna (màrtir) (n. AD 69)

## Referències

* ↑ l'Estrange, Hamon. The Alliance of Divine Offices, exhibiting all the Liturgies of the Church of England since the Reformation (en anglès), 1846, p. 212.
* ↑ Springer. Encyclopedic dictionary of archaeology, 2000, p. 708. ISBN 978-0-306-46158-3.
* ↑ Lee, Lily Xiao Hong; Stefanowska, A. D.; Wiles, Sue [et al.].. Biographical Dictionary of Chinese Women: Antiquity Through Sui, 1600 B.C.E.-618 C.E. (en anglès). M.E. Sharpe, 2007, p. 274. ISBN 978-0-7656-4182-3.
* ↑ Dillon, Michael. Encyclopedia of Chinese History (en anglès). Routledge, 2016, p. 1129. ISBN 978-1-317-81715-4.
* ↑ «Saint Pius I | pope» (en anglès). Encyclopedia Britannica. [Consulta: 23 març 2020].
* ↑ Higginbotham, Joyce; Higginbotham, River. ChristoPaganism: An Inclusive Path (en anglès). Llewellyn Worldwide, 2009, p. 73. ISBN 978-0-7387-1467-7.
# Cantó de Pélussin

El cantó de Pélussin era una divisió administrativa francesa del departament del Loira, situat al districte de Saint-Étienne. Comptava 14 municipis i el cap era Pélussin. Va desaparèixer el 2015.

## Municipis

* Bessey
* La Chapelle-Villars
* Chavanay
* Chuyer
* Lupé
* Maclas
* Malleval
* Pélussin
* Roisey
* Saint-Appolinard
* Saint-Michel-sur-Rhône
* Saint-Pierre-de-Bœuf
* Véranne
* Vérin

## Història

Llista dels consellers generals successius :
| Data d'elecció | Identitat | Partit |
| 1945-1951 | Léon Folliasson | Divers droite |
| 1951-1958 | Albert Revolon | Divers droite |
| 1958-1964 | Fernand Astruc | MRP |
| 1964-1967 | Pierre Jacques | centrista |
| 1967-1970 | Marie-Antoinette Pascal | Sense etiqueta |
| 1970-2008 | Maurice Limonne | UDR, després Divers droite |
| 2008-2015 | Georges Bonnard | Divers droite |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2008 |
| 9.248 | 9.750 | 9.793 | 10.489 | 11.967 | 13.216 | 15.660 |
| A partir de 1990: Població sense dobles comptes |||||||
# Artiúixkino

«Artiúixkino» té aquests significats:
* Artiúixkino (Marí El), localitat de la república de Marí El, a Rússia
* Artiúixkino (Vorónej), localitat de l'óblast de Vorónej, a Rússia
# Hyla femoralis

Hyla femoralis és una espècie de granota de la família dels hílids. Es troba al sud-est dels Estats Units d'Amèrica: a les planes costaneres de l'Atlàntic i el Golf, des del sud de Virgínia fins a l'est de Louisiana i fins al sud de Florida. És comuna o abundant en moltes zones.
Es troba en flatwoods de pins i en sabanes, usualment prop de pantans i basses, ocasionament en boscos frondosos. És arbòria, vivint tant en arbustos baixos com en les copes dels arbres. S'amaga sota troncs podrits o similars durant temps secs o freds. Els capgrossos es desenvolupen en rases inundades, basses temporals i estanys, ocasionalment en pantans de xiprers.

## Referències

* 1 2 «Hyla femoralis» (en anglès). IUCN Red List. Geoffrey Hammerson. 2004. [Consulta: 5 setembre 2014].
# Monarca bru

El monarca bru (Clytorhynchus pachycephaloides) és un ocell de la família dels monàrquids (Monarchidae).

## Hàbitat i distribució

Habita boscos densos de Nova Caledònia i les illes Vanuatu, incloent les Banks i Torres.

## Referències

* ↑ «Monarca bru». Cercaterm. TERMCAT, Centre de Terminologia. Rev. 10/05/2023(català)
# 11:14

11:14 és una pel·lícula estatunidenca del 2003 dirigida per Greg Marcks. Ha estat doblada al català.

## Estructura

El film presenta una estructura narrativa no lineal particular: es divideix en cinc parts durant cadascuna de les quals l'espectador segueix un personatge diferent més o menys durant el mateix lapse de temps, de manera que les històries es completen entre elles i que, després de l'última part, sigui possible de comprendre-ho tot. Per aquesta consideració, 11:14 és considerada com un mindfuck.

## Argument

L'inici de cadascuna de les cinc parts:
Primera part: mentre Jack condueix de nit una mica borratxo, una cosa xoca contra el seu parabrisa: es tracta d'una persona, morta, de la qual Jack va intentar amagar el cadàver.
Segona part: Tres joves es diverteixen (de manera força poc innocent) en una furgoneta. Però la seva llista de diversions s'acaba brutalment quan la furgoneta colpeja una jove al bell mig de la calçada.
Tercera part: Un pare veu la seva filla sortir de casa abans de les onze. Surt llavors passejar el seu gos i descobreix un cadàver al cementiri no lluny de casa seva.
Quarta part: Duffy entra al petit supermercat on treballa i saluda la seva col·lega Buzzy. Té desesperadament necessitat de diners.
Cinquena part: En l'última part del film, es descobreix l'estrany recorregut de Cheri en el transcurs d'aquella tarda, fil conductor que connecta tots els esdeveniments.
Al final del film, s'ha vist el desenvolupament d'aquesta tarda (un poc abans i un poc després onze hores catorze) de cinc punts de vista diferents. Cada protagonista o grup de protagonistes està connectat als altres (directament o no) pel personatge de Cheri, i les accions les ordena de manera completament explicable, però l'encadenament de les quals i les conseqüències només s'entenen progressivament (a mesura que es descobreix cada part del film).

## Repartiment

* Henry Thomas: Jack
* Barbara Hershey: Norma
* Clark Gregg: Oficial Hannagan
* Shawn Hatosy: Duffy
* Hilary Swank: Buzzy
* Patrick Swayze: Frank
* Rachael Leigh Cook: Cheri
* Stark Sands: Tim
* Colin Hanks: Mark
* Ben Foster: Eddie
* Jason Segel: Leon
* Rick Gomez: Kevin
* Blake Heron: Aaron

## Crítica

* "L'excel·lent música de Clint Mansell i l'àgil muntatge atorguen brillantor a la forma del seu film. (...) En canvi, el fons, totes i cadascuna de les històries creuades, són tan nímies, amb tan poca substància, que per molta atracció que s'exerceixi mai acaben d'enganxar."
* "La casualitat és la protagonista (...) La trama s'ofega en si mateixa (...) fa massa olor de Coen, de Tarantino i fins i tot de Memento (...) Puntuació: ★★½ (sobre 5)."

## Referències

* ↑ «11:14». Ésadir.cat. [Consulta: 22 novembre 2022].
* ↑ «11:14» (en anglès). Rotten Tomatoes. [Consulta: 2 octubre 2018].
* ↑ Ocaña, Javier «11:14». El País.
* ↑ Marañón, Carlos «11:14». Cinemanía.
# UETS

UETS —acrònim d'Universal Ethernet Telecommunications Service, en català, servei universal de telecomunicacions ethernet− és una arquitectura de xarxa, protocol i esquema d'adreçament d'alta escalabilitat basats en el nivell 2, que dona suport a una àmplia gamma de serveis i tecnologies d'accés per oferir la capacitat requerida per a aplicacions de xarxa futures amb una seguretat i solidesa millorada per donar suport a l'enorme quantitat de trànsit relacionat amb serveis de quadruple play de la xarxa de pròxima generació.
Es tracta d'un desenvolupament espanyol orientat a la reducció dràstica del consum energètic de les xarxes mitjançant la convergència entre el cablejat elèctric i el cablejat de dades. El seu desenvolupament va comptar amb el suport del programa Avanza 2 del ministeri d'Indústria espanyol, l'any 2012.
El sistema UETS es basa en Ethernet, tot i que el conjunt de característiques que són la base de la invenció el diferencien radicalment de tots els sistemes emprats fins al moment. Els nodes de xarxa (CUEs) fan servir, per l'adreçament i encaminament, trames MAC amb direccions locals (bit U/L=1), que identifiquen directament l'adreça física, fent innecessària la seva resolució. Les comunicacions són "multipunt a multipunt", escalant fins a més de 70 bilions (milions de milions) d'adreces locals per domini. El Terminal Universal Ethernet (TUE), fa servir el protocol IEEE 802.2 LLC dins del domini Ethernet d'UETS, oferint d'aquesta forma els serveis de xarxa en el nivell d'enllaç, en comptes de fer-ho en el nivell de transport emprat a l'arquitectura TCP/IP clàssica, i realitza el control de flux i congestió de xarxa en col·laboració amb els nodes de xarxa CUEs. El Terminador de Red Universal Ethernet (TRUE) facilita l'accés a la xarxa i rep alimentació de potència des de la central en les connexions a través de parells per a garantir el servei de trucada d'emergència. Per acabar, el sistema en conjunt està dissenyat perquè pugui suportar, de forma senzilla, el control de potència per l'estalvi d'energia en tots els seus elements.

## Notes

* ↑ Dossier number: TSI-020601-2012-43

## Referències

* ↑ Morales Barroso, 2010.
* ↑ «UETS Project» (en anglès). GR Technologies, 2012. Arxivat de l'original el 21 de juliol 2015. [Consulta: 18 juliol 2015].
* ↑ Morales Barroso, 2006, p. 34.

## Bibliografia

* Morales Barroso, José. «UETS: La Red Inteligente. Aplicación de la convergencia y el ordenador en red, y sus ventajas tecnológicas y medioambientales». A: La Red Inteligente: Ahorro en ergético y Telecomunicaciones, 2006 (en castellà). Ethernet Forum, 2006. ISBN 978- 84- 89416- 45- 1 [Consulta: 18 juliol 2015].
* Morales Barroso, José. «Universal Ethernet A New Layer-2 End-to-End Ethernet-Only Communications Architecture» (en anglès), 2010. Arxivat de l'original el 22 de juliol 2015. [Consulta: 18 juliol 2015].
# Can Terrats (Cabanelles)

Can Terrats és un mas a l'oest del petit nucli de Queixàs, veïnat que forma part del municipi de Cabanelles (l'Alt Empordà). Segons el Pla Especial d'identificació i regulació de masies i cases rurals de l'ajuntament de Cabanelles, Can Terrats és una edificació del segle xv amb reformes i ampliacions posteriors.
Conjunt format per dues edificacions aïllades, l'habitatge i una pallissa annexa. L'edifici principal presenta la planta en forma de L, amb un tancat a la part posterior. Presenta la coberta de dues vessants de teula i està distribuït en planta baixa, pis i golfes. Adossats a l'extrem de llevant de la façana principal hi ha dos cossos de diferent mida. Al més petit s'hi accedeix mitjançant unes escales de pedra exteriors i l'altre és rectangular, amb la teulada de dues aigües i destinat en origen a usos agrícoles. La resta de la façana presenta finestres rectangulars al pis, tot i que la central ha estat reformada. La del costat de llevant està emmarcada amb carreus de pedra i la de ponent presenta la llinda sostinguda amb permòdols. A la planta baixa hi ha un gran portal d'arc de mig punt adovellat amb els brancals bastits amb carreus de pedra. De la part posterior de la façana de llevant destaca la terrassa al pis i la galeria de les golfes, actualment reformades. La pallissa annexa està situada davant la façana principal de l'habitatge. Té la teulada de dues vessants de llata per canal i està distribuïda en dos nivells, ambdós oberts a l'exterior.
La construcció és bastida amb pedra desbastada de mida mitjana, disposada regularment i lligada amb morter.

## Referències

* 1 2 3 «Can Tarrats». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 10 gener 2014].
# Corrado Fabi

Corrado Fabi (12 d'abril, 1961, Milà) és un pilot italià. Va participar en 20 grans premis sense aconseguir punts assolint un setè lloc com millor resultat. És el germà menor de Teo Fabi.

## Referències

* ↑ «Fabi Corrado» (en anglès americà). Museo Nicolis, 03-03-2018. [Consulta: 10 febrer 2024].
* ↑ «Curiosidades F1: Dos hermanos y un mismo coche | Competición». Diario Motor, 05-02-2017. [Consulta: 10 febrer 2024].
* ↑ «Teo Fabi, el penúltimo hombre dual y corredor en todo el mundo» (en castellà). Diario Motor, 26-05-2018. [Consulta: 10 febrer 2024].

## Enllaços externs

* «Corrado Fabi» (en anglès americà). The “forgotten” drivers of F1, 26-09-2019. [Consulta: 10 febrer 2024].
* «Profile – Corrado Fabi» (en anglès britànic). Gran Prix Rejects, 28-08-2022. [Consulta: 10 febrer 2024].
# Arrasate

Arrasate (Mondragón en castellà i oficialment Arrasate/Mondragón) és un municipi de Guipúscoa, el més poblat de la comarca de Debagoiena.
És conegut per la seva activitat cooperativa, on es van crear empreses com ara Euskadiko Kutxa/Caja Laboral, Eroski, Fagor, Mondragon Unibertsitatea, etc. Totes aquestes cooperatives formen part de Mondragón Corporación Cooperativa (MCC). Molts habitants d'Arrasate i de la comarca, i fins i tot del País Basc, treballen a diferents empreses d'aquesta cooperativa.

## Geografia

Arrasate està ubicat al sud-oest del territori històric de Guipúscoa, al límit amb Àlaba i Biscaia. El municipi està dins d'una vall, envoltat de muntanyes:
* Udalatx (1.117 m)
* Murugain (778 m)
* Kurtzetxiki (532 m)

### Municipis confrontants

El municipi d'Arrasate limita amb els següents pobles:
* Al nord: Elorrio (Biscaia) i Bergara.
* A l'est: Oñati.
* Al sud: Aretxabaleta.
* A l'oest: Aramaio (Àlaba).

## Enllaços externs

* Dades generals d'Arrasate/Mondragón Arxivat 2008-03-11 a Wayback Machine.
* Pàgina web de l'Ajuntament d'Arrasate
* Pàgina web d'Arrasate Zientzia Elkartea
# Luis Arellano Dihinx

Luis Arellano Dihinx (Saragossa, 1906 - Pamplona, 1969) fou un advocat i polític carlí espanyol.
Fou delegat nacional de les Joventuts Tradicionalistes de Navarra al maig de 1934, amb evidents dots d'orador. Va ser detingut en l'època de la Segona República Espanyola quatre vegades, passant llargues temporades a la presó. Va ser diputat a Corts a les eleccions de novembre de 1933 i en febrer de 1936 pel Bloc de Dretes.
A l'inici de la Guerra Civil va pertànyer a la Delegació de Qüestions socials adscrita a la Junta Central Carlina de Guerra de Navarra. Voluntari requeté amb el grau de capità en la guerra. Va ser component del primer Secretariat de FET y de las JONS, constituït el 22 d'abril de 1937. Conseller en el I Consell Nacional de FET y de las JONS l'octubre de 1937. Sotssecretari del Ministeri de Justícia d'Espanya sota el mandat del comte de Rodezno Tomás Domínguez Arévalo en el primer govern de Francisco Franco el gener de 1938. D'ideologia molt pròxima al comte de Rodezno el febrer de 1946 va marxar amb ell a Estoril per a oferir la seva adhesió a Joan de Borbó, encara que va rectificar el 1957. Va ser procurador en Corts des de 1952 fins a la seva mort.

## Referències

* ↑ Fitxa del Congrés dels Diputats

## Bibliografia

* Moviment Nobiliari. Abril 1937
* Villanueva, Aurora (1998). El Carlismo Navarro Durante el Primer Franquismo. San Sebastián de los Reyes (Madrid): ACTAS SL. ISBN 84-87863-71-X.
# Larry Brown (desambiguació)

Larry Brown (desambiguació) és el nom dels següents personatges:
* Larry Brown (basquetbol), exjugador i exentrenador (1940 - );
* Larry Brown (escriptor), escriptor (1951-2004).
* Larry Brown (músic), músic (1947- ).
* Larry Brown (running back), jugador de fútbol americà (1947- ).
# Tramin an der Weinstraße

Tramin an der Weinstraße (italià Termeno sulla Strada del Vino) és un municipi italià, dins de la província autònoma de Tirol del Sud. És un dels municipis del districte d'Überetsch-Unterland. Comprèn les fraccions de Rungg (Ronco) i Söll (Sella). L'any 2007 tenia 3.231 habitants. Limita amb els municipis d'Amblar, Kaltern an der Weinstraße, Coredo, Kurtatsch an der Weinstraße, Neumarkt, Montan, Auer, Sfruz i Pfatten.

## Situació lingüística

| Pertinença lingüística (cens 2001) | 96,64% alemany |
| Pertinença lingüística (cens 2001) | 3,20% italià |
| Pertinença lingüística (cens 2001) | 0,17% ladí |

## Administració

Llista d'alcaldes :
| Període | Identitat | Partit |
| 2004- | Werner Dissertori | SVP |